ظریف‌دن آمریکا و آوروپا بیرلیگی اؤلکه‌لری‌نین گؤستری‌لرله علاقه‌دار آچیقلاما‌لرینا اعتراض
ایران خاریجی ایشلر ناظیری محمد جواد ظریف، آمریکا مقام‌لاری‌نین ایران خالقینا ایستیقامت‌لی دستک آچیقلاماسینی اوتانج وئریجی بیر یالان اولا‌راق کاراکتریزه ائتدی.
ظریف، ایران خاریجی ایشلر ناظیرلیگی‌نین اینترنت سایتین‌دان ائتدیگی آچیقلامادا، آمریکا اورقان‌لاری و آوروپا بیرلیگی اؤلکه‌لری‌نین اؤلکه‌ده بنزین باهالاشماسینا اعتراض اولا‌راق ائدیلن گؤستری‌لرله علاقه‌دار چاغیریش‌لارینی تنقید ائتدی.
آمریکانی ایران خالقینا قارشی ایقتیصادی تروریزم تطبیق و درمان ایله قیدا‌لارین خسته و یاش‌لی‌لارا چاتماسینا مانع تؤرتمکله گوناهلان‌دیران ظریف، بئله بیر رژیمین ایران خالقینی ساوونما ادعاسیندا اولاماز ایفاده ائتدی.
تهران رهبرلیگینی اعتراضچی‌لار گؤستری حاقینا حؤرمت ائتمه‌یه چاغیران آوروپا بیرلیگی اؤلکه‌لرینه ده اعتراض گؤسترن ظریف،
قانون‌لار چرچیوه‌سینده ائدیلن اعتراضلار ایران آنایاساسی‌نین خالقا رسمی اولا‌راق تانیدیغی بیر حاق‌دیر. بونون اوچون ایرانی غیر مشروع و غیری قانونی ایستک‌لرینه مجبور بوراخماغی هدفله‌ین رژیم‌لرین خاطیرلاتماسینا و ایکی اوزلو دستگینه احتیاج یوخ‌دور. تنقیدینی ائتدی.
آوروپا بیرلیگی اؤلکه‌لرینی آمریکانین ایقتیصادی تروریزمینه قارشی هئچ بیر ایراده گؤسترممکله گوناهلان‌دیران ظریف، بو اؤلکه‌لرین اؤز باشاریسیزلیک‌لارینی اؤرت-باس‌دیر ائتمک اوچون ایران‌دا اجتماعی نظمی پوزولماسینا و کاوس یارادیلماسینا دستک وئردیگینی بیلدیریب. ظریف، بو اؤلکه‌لر، ائتدیک‌لری تهلوکه‌لی کیشقیرتما‌لارین نتیجه‌لرینه دؤزمک مجبوریتینده قالا‌جاق. فیکیرلرینی پایلاشدی.
آمریکا خاریجی ایشلر ناظیری پومپئو، جمعه گونون‌دن بو یانا داوام ائدن گؤستری‌لره دستک وئره‌رک ایران خالقی‌نین یانیندا اولدوغونو آچیقلامیشدی. بعضی آوروپا بیرلیگی اؤلکه‌لری ده تهران رهبرلیگینه گؤستری حاقینا حؤرمت گؤسترمه‌سی چاغیریشی ائتدی.
